Мария Илиева
Създаде дом

chitanka.info

Създаде дом, изпълен с нежност.

Постели подът със жарава,

душите нестинарски се разхождат.

Стените оцвети със седем цвята.

Небесна люлка за детето,

от ангелски крила опле въжето.

Освети го с обич със лъчи от злато.

Като в храм,

пристъпвам плахо вътре.

Отправила към тебе поглед.

Застели ми легло в сърцето,

където и в проливен дъжд

ще бъда суха и на топло.

С бяла обич, дом ми изгради.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.